cyanic-selkie/wikianc huggingface dataset:
Flandern rundt 2023
Flandern rundt 2023 var den 107. utgaven av ett endags sykkelritt i Belgia avholdt 2. april 2023. Rittet startet i Brugge og avsluttet i Oudenaarde.
Rittet ble vunnet av Tadej Pogačar. Filip Maciejuk forårsaket en alvorlig massevelt i den første delen av løpet på grunn av en vill manøver, da han passerte hovedfeltet på kanten/utsiden av veien der en ujevnhet kastet ham tilbake mot syklistene og dusinvis gikk ned i en massevelt, noe som endte med at han ble diskvalifisert umiddelbart.
Martin Smeby
Martin Smeby (født 8. september 1891 i Søndre Land i Oppland, død 1. februar 1975) var en norsk bygningssnekker, papirarbeider og politiker, hjemmehørende i Arbeiderpartiet. Han satt som stortingsmann for Oppland fra 1934 til 1957.
Smeby utdannet seg som bygningssnekker, og jobbet som snekker fram til 1920. Da ble han ansatt ved Land Træsliperi og Pappfabrik, der han jobbet som papirarbeider og var ansatt til 1945.
Han var fagorganisert fra 1916, og i mange år formann i den lokale avdelingen av Norsk Papirindustriarbeiderforbund. Han var medlem av styret i Oppland faglige samorganisasjon og medlem Representantskapet i Landsorganisasjonen 1932-1937.
Lokalt hadde han en rekke offentlige verv, som medlem av Vergerådet, Søndre Land (1922-1924), Lagretten (1925-1928), Fabrikktilsynet (1925-1928), Fergestyret (1932-1933), styret for Valdresbanen (1933-1934), Komiteen om lån til vanskeligstilte kommuner (1948), styret for Lånekassen for jordbrukere og hovedstyret i Norges vassdrags- og elektrisitetsvesen. Han var også varamedlem i bestyrelsen for Norges Bank, avdeling Gjøvik.
Fra 1928 til 1930 var han vararepresentant til Stortinget for Oppland. Ved stortingsvalget 1933 ble han valgt, og satt deretter som stortingsmann i fem perioder, fra 1934 helt til 1957. Han var visepresident i Lagtinget i to perioder, fra 1952 til 1958. På Stortinget satt han blant annet i Valgkomiteen, i Skog- og vassdragskomiteen og i Justiskomiteen.
Unterweser kjernekraftverk
Unterweser kjernekraftverk er et nedstengt kjernekraftverk som frem til 2011 produserte elektrisk kraft i tettstedet Stadland i kommunen (landekreis) Wesermarsch, ved utløpet av elva Weser ikke langt fra byen Nordenham i Niedersachsen – i det nordvestlige Tyskland. Dette var Tysklands åttende største atomkraftverk målt etter produksjonskapasitet. Det sto for noe mindre enn 2 % av Tysklands kraftproduksjon. Anlegget eies av energiselskapet PreussenElektra GmbH (tidligere E.ON Kernkraft).
Byggestrat var i 1972, og anlegget ble satt i kommersiell drift 6. september 1979. Installert maksimal effekt er 1 410 MWe, og årsproduksjonen i 2006 var på om lag 8,9 TWh elektrisk kraft. Anlegget har én reaktor av typen trykkvannsreaktor. Anlegget ble stengt ned i 2011.
Esplanaden (København)
Esplanaden er en gate som ligger i Indre By i København. Gaten går fra krysset Store Kongensgade/Gemersgade mot Churchillparken og ender i Larsens Plads. På veien passerer den Frihedsmuseet.
Gaten er kjent for å være adressen til hovedkvarteret for A.P. Møller – Mærsk, tidligere verdens største shippingsvirksomhet siden 2005. Denne ligger i enden av gaten og ut mot havnen. I dansk media og dagligtale brukes gatenavnet ofte som synonym for virksomhetens toppledelse.
Golden Hits 1990–1998
Golden Hits 1990-1998 er et samlealbum med Stefan Sundstrøm, utgitt i 1998.
Carazo (departement)
Carazo er et av femten departementer i Nicaragua og er et av de minst. Det ligger sørøst i landet, langs stillehavskysten. Administrasjonssentrum er Jinotepe. Departementet hadde 186 898 innbyggere i 2012.
Sør-Aurdal
Sør-Aurdal er en kommune i Innlandet fylke. Den grenser i nord mot Nord-Aurdal og Etnedal, i nordøst mot Nordre Land, i øst mot Søndre Land, i sør mot Ringerike og Flå, og i vest mot Nesbyen og Gol. Den var også et prestegjeld i Valdres prosti av Hamar bispedømme.
Kommunen ligger i Valdres, som er et større dalføre og tradisjonelt distrikt i det sentrale Sør-Norge, mellom Hallingdal og nordre del av Land og Ringerike. Kommunens våpenskjold viser en stilisert relikvarium (relikvieskrin), etter modell av skrinet i Hedalen stavkirke.
Befolkning
Folketallet i 2021 var 2,889 innbyggere og har vært synkende siden den andre verdenskrig da kommunen hadde nesten 4,200 innbyggere.
Sør-Aurdal er oppdelt i fem sokn: Bagn (1,534 innb.), Reinli (433 innb.), Leirskogen (174 innb.), Begnadalen (526 innb.) og Hedalen (751 innb.), i alt 3,418 innbyggere. Folk fra disse bygdene kalles henholdsvis begninger, reinlinger, skoginger, begnadøler og hedøler eller hedølinger.
Eneste tettsted og kommunesenter er Bagn (627 innb.).
Språk
Fra gammelt av går det en tydelig språkgrense mellom de nordlige og sørlige bygdene i Sør-Aurdal: I Bagn og Reinli snakkes det valdresmål (som er et midtlandsk målføre), og i hovedsak også på Leirskogen, og i kirken og skolen er målformen nynorsk. I Hedalen og Begnadalen derimot snakkes det en dialekt som likner mer på ringeriksmål og andre flatbygdemål, og der blir bokmål brukt i kirke og skole. I tradisjonell dialekt sies det i nordre del av kommunen e, mø, boke, gutatn, jentutn, bjødn, ikkji, mens det i den sørlige delen heter je, vi, boka, guta, jent'n, bjønn, itte (jeg, vi, boka, guttene, jentene, ikke). Men språket i den ytre delen (og delvis Nes i Ådal) har også trekk som skiller det fra Ytre Ådal og Ringerike: I Hedalen og Begnadalen heter det (i tradisjonell dialekt) kjemm, søv, stuggu, ho, kvit, veg, mens det i ringeriksmålet heter kommer, sover, stue, hu, vit, vei.
Geografi
Det ligger flere store innsjøer i kommunen, de største er Aurdalsfjorden (delt med Flå), Nevlingen (delt med Flå) og Strøen (delt med Nes) i Vassfaret, Hølervatnet og Høvren (delt med Nes og Gol) i Vassfaret og Søre Buvatnet i Buvassfaret. Fra Aurdalsfjorden renner Aurdøla ned i Urula som kommer ned bygda Hedalen. Urula renner ut i Sperillen. Fra Hølervatnet renner Hølera ned til Begna ved tettstedet Hølera. Litt lenger mot nordøst i kommunen renner Reina (elv) ned i Begna nord for Bagn.
Elva Hølera, og dalførene Vassfaret og Buvassfaret er varig vernet mot kraftutbygging.
Kommunen og grunneierne ønsker å bygge ut Hølera og NVA har sagt ja til utbygging av den vernede elva uten konsesjonsbehandling.
Kommunen er kjent for forskjellige dalfører, blant annet Hedalen og Begnadalen.
Sør-Aurdal inngikk i Oppland fylke inntil sammenslåingen med Hedmark fylke i 2020.
Etymologi
Aurdal er trolig et sammensatt naturnavn, oppstått fra den norrøne forstavelsen aurr og endingen dalr. Aurr kan ha flere betydninger, men henspiller mest sannsynlig til enten væske, fuktighet eller grus, som alle nok har med ei elv å gjøre. Kan hende ble Begna kalt Aura (Gruselva) langt tilbake i tid. I så fall kan Aurdal bety Grusdalen.
Historie
Ved kgl. res. av 21. desember 1893 og med virkning fra 1. januar 1894 ble Etnedal oppretta som eget prestegjeld og kommune, da de to tidligere sognene Bruflat i Sør-Aurdal og Nord-Etnedal i Nord-Aurdal ble skilt ut og slått sammen til en felles administrativ enhet. Siden har grensene stort sett vært uendra, men i 1984 ble også en ubebodd del av Sør-Aurdal (Makalausfjellet) overført til Nord-Aurdal.
Latlåtar 91–00 Samlingsplattan
Latlåtar 1991–2000 er et samlealbum med Stefan Sundström, utgitt i 2003.
Krümmel kjernekraftverk
Krümmel kjernekraftverk er et nedlagt kjernekraftverk ved byen Geesthacht, ved elva Elben i Schleswig-Holstein, sørøst for Hamburg i det nordlige Tyskland. Dette var Tysklands niende største atomkraftverk målt etter produksjonskapasitet og stod for 2 % av Tysklands kraftproduksjon. Anlegget eies av energiselskapene E.ON og Vattenfall, med 50 % av aksjene hver.
Byggestart var i 1974 og anlegget ble satt i kommersiell drift 28. mars 1984. Installert maksimal effekt var 1 402 MWe, og årsproduksjonen i 2006 var på om lag 10,2 TWh elektrisk kraft. Anlegget har én reaktor av typen kokvannsreaktor. Den 4. juli 2009 ble kraftverket utkoblet etter en driftsforstyrrelse, og i 2011 besluttet den tyske forbundsdagen i en lov som var grunnet i konsekvensene av Fukushima-ulykken at det ikke skulle tas i bruk igjen.
Titaner
Titaner (gresk: Τιτᾶνες, entall Τιτάν) var en opphavelig rekke av mektige guder i gresk mytologi. De var avkommet til Gaia (Jorden) og Uranos (Himmelen) som hersket i den legendariske gullalderen. De var udødelige kjemper av ufattelig styrke og var også den første pantheon av greske guder og gudinner.
Den første generasjonen besto av tolv titaner; de mannlige var Okeanos, Hyperion, Koios, Kronos, Krios, og Iapetos, og de kvinnelige var Mnemosyne, Tethys, Theia, Foibe, Rhea og Themis. Den andre generasjon av titaner besto av Hyperions avkom Eos, Helios, og Selene; Koios' døtre Leto og Asteria; Iapetos' avkom Atlas, Promethevs, Epimethevs, og Menoitios; Okeanos' datter Metis; og Krios' sønner Astraios, Pallas og Perses.
Titanene ble veltet av en gruppe yngre guder, de olympiske, i Titanomakhía, krigen med titanene. Det representerte et mytologisk paradigmeskifte i gresk mytologi som kan ha sin årsak i innflytelse fra oldtidens Midtøsten.
Titanomakhía
Grekerne i klassisk tid kjente til flere dikt om krigen mellom de olympiske gudene og titanene. Den dominerende versjon, og den eneste som har blitt bevart til ettertiden, var i Hesiods Theogonien («Om gudenes opphav»). Et tapt epos, Titanomakhía, tilskrevet en legendarisk blind trakisk poet ved navn Thamyris, ble nevnt forbigående i essayet Om musikken (en gang tilskrevet Plutark). Titanene spilte også en framtredende rolle i dikt tilskrevet Orfeus. Selv om kun fragmenter av de orfiske fortellingene har overlevd, viser de interessante forskjeller med tradisjonen til Hesiod.
De gresk mytene om Titanomakhía faller i en klasse med tilsvarende myter over hele Europa og i Midtøsten vedrørende en krig mellom gudene i himmelen, en teomaki, og hvor en generasjon eller en gruppe av guder gjør opprør mot de dominerende. Tidvis er de eldre fortrengt, og tidvis er det opprørerne som taper, og er enten kastet ut av makten helt og holdent eller tatt inn panteon sammen med de øvrige gudene. Et eksempel kan være Vanekrigen i norrøn mytologi mellom æser og vanene og en tredje makt, jotnene. Andre eksempler er det babylonske epos Enuma Elish, det hettittiske fortellingen om Himmelens kongerike, den uklare generasjonskonflikten i fragmenter fra Ugarit, og opprøret til Lucifer i kristen tradisjon. I henhold til gresk mytologi varte krigen med gudene i ti år.
Orfiske kilder
Hesiod har ikke det siste ordet om titanene. Bevarte fragmenter med poesi tilskrevet Orfeus har bevart en del variasjoner av myten. I en slik tekst går Zevs ikke voldelig mot sin far. Isteden har Rhea en fest for Kronos hvor han blir full på gjæret honning. Framfor å bli overlatt til Tartaros, ble Kronos dratt av sted, fortsatt full, til grotten til Nyx (Natten) hvor han fortsatte å drømme i all evighet.
En annen myte vedrørende titanene som ikke er nevnt Hesiod dreier om Dionysos. Ved et tidspunkt i sitt styre, besluttet Zevs å oppgi sin himmeltrone til fordel for barnet Dionysos, som akkurat som tilfellet var med barnet Zevs, ble Dionysos voktet av korybantere. Titanene besluttet å drepe barnet og kreve tronen for seg selv; de malte fjesene sine hvite med gips, distraherte Dionysos med leker, deretter lemlestet de ham lem for lem, kokte og stekte hans kroppsdeler. Den rasende Zevs drepte titanene med sin tordenstav; Athene bevarte hjertet i en gipsdukke, og ut av denne ble en ny Dionysos lagd. Denne fortellingen er fortalt av poetene Kallimakhos og Nonnos som kaller denne Dionysos for «Zagrevs», og i et antall orfiske tekster som ikke gjør det samme.
En gjentakelse av denne fortellingen, gjort av nyplatonistiske filosofen Olympiodoros fra senantikken, gjenfortalte i sin kommentar av Platons Faidros, bekrefter at menneskeheten oppsto av den feite røyken fra de brente likene av titanene. Pindaros, Platon, og Oppianos refererer i passerende til menneskets «titaniske vesen». I henhold til dem er legemet den titanske delen, mens sjelen er menneskets guddommelige del. Andre tidlige forfattere antyder at menneskeheten ble født av det ondskapsfulle blodet som ble skvettet av titanene i deres kamp mot Zevs. En del forskere betrakter Olympiodoros' tekster, den eneste bevarte uttrykkelige beskrivelsen av denne mytiske forbindelsen, som legemliggjøringen av en tradisjon som går tilbake til gresk bronsealderen, mens forskeren Radcliffe Edmonds har foreslått et element av nyskapende allegorisert improvisasjon «som passer Olympiodoros' hensikt.
Moderne fortolkninger
En del forskere har i det siste århundret eller mer, inkludert Jane Ellen Harrison, argumentert at en innvielse eller sjamansk ritual ligger under myten om Dionysos' lemlesting og kannibalisme. Hun forsikrer at ordet «titan» kommer fra det greske ordet τιτανος som tilkjennegir hvit jord, leire eller gips, og at titanene var «hvite leirmenn» eller menn dekket av hvit leire eller gipsstøv i sine ritualer. M.L. West er kommet til samme konklusjon om dette i henhold til sjamanske innvielsesritualer i tidlig gresk religiøs praksis.
Populærkulturen
Titanene ble oppfattet som meget svære kjemper, og titanen Atlas hadde blant annet som oppgave å bære himmelen på sine skuldre, og må derfor ha vært svært stor. I moderne språkbruk har «titan» fått betydningen veldig og meget stor. Ved sammensmeltning med en annen og lignende gudegruppe, giganterne, har ulike store ting blitt oppkalt etter titanerne, som deres «titaniske» størrelse, eksempelvis med det store passasjerskipet RMS «Titanic», eller den gigantiske og nå utdødde rovfuglen Titanis walleri. Det familiære navnet og den store størrelsen til titanene har gjort dem til dramatiske figurer passende for markedsorientert populærkultur. Noe som er titantisk er vanligvis betraktet som større enn noe som er gigantisk.
Mange sports- og idrettslag benytter en titan som deres maskot. Mest kjent er amerikanske Tennessee Titans, og New York Jets var opprinnelig kjent som New York Titans.
Heartbreak Express (sang)
«Heartbreak Express» er en amerikansk sang med melodi og tekst av Dolly Parton. Den tjente som tittelsporet på hennes album, Heartbreak Express fra 1982.
Sangen, hvor en kvinne tar farvel med et dårlig forhold og reiser med «Heartbreak Express», ble utgitt i mai 1982 som albumets andre single (RCA Victor PB-13237). etter suksessen med «Single Women». Produsent var Greg Perry.
Norsk versjon
Asbjørn Berg har skrevet en norsk tekst med samme tittel som den amerikanske versjonen. Lillian og Ottar har spilt inn sangen. Den ble utgitt på LP-platen Rett fra hjertet (Big Hand Records) i 1982.
Berit Alten
Berit Alten (født 2. mai 1915 i Kristiania, nåværende Oslo, død 18. desember 2002 samme sted) var en norsk skuespiller.
Alten scenedebuterte i 1938 på Det Nye Teater og var mellom 1939 og 1947 engasjert ved Trøndelag Teater. Hun filmdebuterte i 1939 i Helge Lundes Familien på Borgan. Alten medvirket i sammenlagt fire filmer 1939–1946. I sin siste film Vi vil leve spilte hun en av de større rollene som Elsa.
Alten var datter av høyesterettsdommer Edvin Alten (1876–1967) og Ragna Aass (1880–1975) og søster av Rønnaug Alten. Hun var fra 1950 gift med litteraturforskeren Asbjørn Aarnes.
Filmografi
(svensk kortfilm)
Arild Bakken
Bakken ble uteksaminert fra kommunallinjen ved Norges kommunal- og sosialhøgskole i 1969. Han har vært ansatt ved plankontorene for byutvikling i Bærum kommune og Tromsø kommune. I 1988 tiltrådte han som administrerende direktør i Norges Reiselivsråd etter Ronald Bye. Senere har han vært kommunaldirektør i Tromsø kommune, generalsekretær i Rådet for psykisk helse og Norske Vandrerhjem og rådmann i Alstahaug kommune.
Chinandega (departement)
Chinandega er et av 15 departementer i Nicaragua. Det ligger øst i landet, langs stillehavskysten, og grenser til Honduras i nord. Administrasjonssentrum er byen Chinandega. Departementet hadde 423 062 innbyggere i 2012.
Søndre Land
Søndre Land er en kommune i Innlandet. Den grenser i nord til Nordre Land, i nordøst til Gjøvik, i øst til Vestre Toten, i syd til Gran, i sydvest til Ringerike og i vest til Sør-Aurdal. Kommunen hører til landskapet Land.
Topografi
Kommunen omfatter områdene på øst- og vestsiden av den nordre del av Randsfjorden, som ligger på 134 moh.. Herfra stiger landet bratt til skogkledte åser på begge sider av sjøen, slik at mesteparten av kommunen ligger mellom 300 og 600 moh. Det høyeste punktet er Vesle Skjellingshovde (860 moh.). Ved breddene av Randsfjorden finnes en del dyrket mark, mens resten av kommunen for det meste består av skog og myr. Av kommunens areal på 728 km² er omtrent 9 % ferskvann, 8 % myr, 76 % skog og 4 % jordbruksareal.
Foruten Randsfjorden finnes det også en del mindre sjøer; de viktigste er Landåsvatnet og Trevatna. De viktigste elvene er Landåselva, Lomsdalselva og Fallselva, som alle renner ut i Randsfjorden. Det meste av kommunen tilhører Randsfjordvassdraget, men mindre områder i øst har avløp mot Mjøsa, og områdene lengst i vest tilhører Begnavassdraget.
Geologi
Omkring 76 % av kommunen består av gneis. Denne bergarten finnes i hele den sydligste delen av kommunen, og på begge sider av Randsfjorden helt nord til grensen mot Nordre Land. I åsene nord i kommunen finnes bergarter som tilhører sparagmitt-formasjonen. Langs Randsfjorden finnes utfylninger, særlig av sand.
Orteguaza
Orteguaza er en slekt av biller som tilhører den artsrike underfamilien Lamiinae i familien trebukker (Cerambycidae).
Søndre Land
Naturforhold
Vernede områder i Søndre Land kommune:
Orteguaza
Utseende
Middelsstore, tettbygde, blanke, mørkbrune til svarte trebukker, gjerne med lyse tegninger. Antennene er omtrent så lange som kroppen, det tredje leddet er kraftig fortykket, spindelformet. Pronotum er sylindrisk, dekkvingene jevnbrede, beina forholdsvis korte.
Søndre Land
Naturforhold
I grenseområdet mellom Sør-Aurdal, Søndre Land og Nordre Land har det i de siste årene vært brunbjørn. Både bjørn og gaupe har voldt en del skade på husdyr. Kommunen har en av fylkets største bestander av elg.
Gentle Giant
Gentle Giant var et britisk band som ble stiftet i 1970 av brødrene Derek, Ray og Phil Shulman. Bandet spilte progressiv rock, og blir regnet som et av de mest eksperimentelle bandene innen den musikksjangeren på 1970-tallet. De fleste medlemmene i bandet var multiinstrumentalister. På slutten av 1970-tallet endret de stilart mot en mer konvensjonell rock-stil, i likhet med flere andre progressive rockeband. Bandet hadde begrenset suksess i sin levetid, men har etterhvert oppnådd kultstatus.
Søndre Land
Samfunn
Kommunen har navn etter landskapet Land, og oppsto da det gamle Land herred ble delt i Nordre og Søndre Land 1. januar 1848. 1. januar 1914 ble Fluberg utskilt som egen kommune, men ved kommunesammenslutningen av 1. januar 1962 ble to kommunene igjen samlet under navnet Søndre Land, bortsett fra den nordligste delen av Fluberg, Tranlia, som ble overført til Nordre Land kommune.
Orteguaza
Utbredelse
Slekten er utbredt fra Honduras i nord til Bolivia i sør.
Gentle Giant
Simon Dupree and the Big Sound
Brødrene Shulman startet karrieren i Portsmouth med rhythm & blues-bandet The Howling Wolves, som skiftet navn til The Road Runners og som i 1966 ble til soul/pop-bandet Simon Dupree and the Big Sound. Etter at de fikk en topp 10-singel i Storbritannia med den psykedeliske låten «Kites», forventet bandets management at de skulle levere flere hitlåter. Bandets neste singel, «For Whom the Bell Tolls», ble en liten hit, men den tredje singelen, «Broken Hearted Pirates» - hvor en ukreditert Dudley Moore spiller piano, ble stort sett ignorert av platekjøpere.
Simon Dupree and the Big Sound ga ut albumet Whitout Reservations på Parlophone i 1967, og la ut på turné i Storbritannia med et nytt bandmedlem; den da ukjente keyboardisten Reginald Kenneth Dwight. De var ikke helt fornøyd med unge Dwight, og Derek Shulman så seg nødt til å gi unggutten sparken. Dette gikk ikke særlig innpå Dwight, som forklarte at han allerede var i gang med å starte opp sin egen karriere under navnet Elton John, et navn Shulman-brødrene fant latterlig. Sent i 1968 ga de ut singelen «We Are The Moles (Part 1)/(Part 2)» under navnet The Moles. Det gikk lenge rykter om at det var The Beatles som sto bak denne utgivelsen, helt til Syd Barrett fra Pink Floyd «avslørte» Shulman-brødrene. I 1969, etter at Simon Dupree and the Big Sound hadde gitt ut flere singler som ikke kom inn på listene, ble de frustrert av presset om å skrive kommersielle låter. De ga plateselskapet Parlophone beskjed om at oppløste bandet.
Triatlon under Sommer-OL 2012
Triatlon under Sommer-OL 2012. Triatlon var med på det olympiske programmet for fjerde gang under OL 2012 i London. Triatlon består av tre øvelser: 1500 meter svømming, 40 kilometer sykling og 10 km terrengløping. Konkurransene ble arrangert i Hyde Park, to klasser, en for damer 4. august, og en for menn 7. august 2012.
Søndre Land
Samfunn
I 2006 lot kommunestyret utrede en kommunesammenslutning mellom Søndre Land, Vestre Toten og Gjøvik,. Mange av kommunens innbyggere mener det heller ville være mer naturlig at kommunen slo seg sammen med Nordre Land.
Orteguaza
Systematisk inndeling
Arten blir av og til plassert i slekten Clavidesmus.
Gentle Giant
Gentle Giants storhetstid
Shulman-brødrene ønsket å skrive og spille mer kompleks musikk, og søkte etter andre musikere med like høye ambisjoner og ferdigheter som de selv. Brødrene fikk med seg Simon Dupree-trommeslageren Martin Smith samt multiinstrumentalistene Gary Green og Kerry Minnear og startet Gentle Giant. Blues-gitaristen Green hadde nesten ingen erfaring med å spille i band, mens Minnear hadde spilt i bandet Rust etter at han uteksaminerte fra Royal College of Music.
Gentle Giant var dermed helt fra starten et band med stor musikalsk kapasitet. Debutalbumet Gentle Giant ble produsert av Tony Visconti med Roy Thomas Baker som lydtekniker, og ble utgitt 27. november 1970. Til tross for kjente navn bak spakene i studio, har albumet blitt kritisert for et lydbilde som virker tynt og lite dynamisk. Visconti produserte også bandets andre album, Acquiring the Taste, utgitt 16. juli 1971. Albumet viser at bandet utviklet seg mye på kort tid. Under innspillingen av albumet kom trommeslager Martin Smith på kant med både Ray og Phil Shulman, noe som førte til at Smith ble erstattet av Malcolm Mortimore.
Søndre Land
Bosetning og befolkning
I alt bodde det 5535 personer i Søndre Land pr. 4. kvartal 2021. Det meste av bosetningen i kommunen ligger langs østsiden av Randsfjorden. De mest sentrale tettstedene er Hov og Fall, andre tettsteder er Odnes og Fluberg. På vestsiden av Randsfjorden finnes bare bosetning i en smal stripe langs sjøen, men i åsene øst for sjøen finnes en del spredte grender: Umiddelbart over Randsfjorden ligger grendene Lausgarda, Bergegarda og Vestrumsbygda, og lenger inn i åsene ligger Landåsbygda ved Landåsvatnet og Østbygda ved Trevatna.
Gentle Giant
Gentle Giants storhetstid
Bandets tredje album var deres første konseptalbum, Three Friends, som forteller historien om tre gutter som blir venner, men som gradvis vokser fra hverandre med alderen. Det viser seg etter hvert at guttene mistrives med sine valg i livet og albumet avslutter med en slags cliffhanger, uten å avsløre om de tre guttene finner tilbake til vennskapet igjen. Albumet ble utgitt 14. april 1972, og var også bandets første album som ble utgitt i USA. Bandets nye trommeslager, Malcolm Mortimore, ble skadet i en trafikkulykke i mars 1972. Som midlertidig erstatter ble John «Pugwash» Weathers hentet inn. Shulman-brødrene ble imponert over den hardtsående trommestilen til Weathers og han var dessuten også mulitinstrumentalist. Dermed ble Weathers ny fast trommeslager i Gentle Giant, mens Mortimore fortsatte sin karriere med andre musikere etter at han ble frisk.
Søndre Land
Bosetning og befolkning
Befolkningstettheten i kommunen er åtte innbyggere pr. km². 37 % av innbyggerne bor i tettbygde strøk.
I de siste tiårene har Søndre Land hatt negativ befolkningsvekst. Kommunen har en relativt stor andel eldre innbyggere (6,0 % av innbyggerne er over 80 år, mot 4,6 % for resten av landet), og relativt færre innbyggere i alderen 20–35 år. 2,0 % av befolkningen er ikke-vestlige innvandrere.
Offentlige tjenester
I Søndre Land finnes to barneskoler (Fryal og Odnes) og én ungdomsskole (Søndre Land ungdomsskole). Den tredje barneskolen i kommunen, Landås skole i Landåsbygda, har nå blitt Montessoriskole. Kommunens sykehjem og eldresenter ligger på Hovlitunet i Hov.
I Landåsbygda ligger Landåsen rehabiliteringssenter, som spesielt retter seg mot pasienter med tinnitus. Syd for Fall lå Halmrast skole (åpnet 1952), en statsskole for talelidende. I 1994 ble denne skolen flyttet til Grimebakken ved Enger lenger syd i kommunen, men den ble nedlagt 2000. I 2006 startet byggingen av den private behandlingsinstitusjonen Enger Miljøhjem på Grimebakken.
Samferdsel
Tidligere gikk en stor del av trafikken mellom Kristiania og Bergen over Randsfjorden, hvor det var dampskipstrafikk med endepunkt i Odnes. Siden ble Søndre Land knyttet til Fagernes og Eina ved Valdresbanen, men denne ble nedlagt i 1999. I dag har kommunen forbindelse til Gjøvik og Fagernes langs fylkesvei 33. På østsiden av Randsfjorden går fylkesvei 34 ned til Hadeland, og på vestsiden går fylkesvei 245. Disse veiene forbindes ved Flubergbroen over Randsfjorden ved Fluberg. Fylkesvei 247 forbinder Hov med fylkesvei 33; ellers er det forbindelse fra Fall over til Toten langs fylkesvei 114.
Politikk
Kommunepolitikken i Søndre Land ble lenge dominert av Arbeiderpartiet, som frem til kommunestyrevalget 1995 gjerne fikk mer enn 50 eller 60 % av stemmene ved kommunevalgene. I 1995 ble det dannet en bygdeliste, som ved senere kommunevalg har fått mer enn 30 % av stemmene og hadde ordføreren fra 2007.
Kommunestyrevalget 2019
Høsten 2020 meldte representanten Sander Vestby seg ut av Arbeiderpartiet, slik at partiene i posisjonen (ledet av Arbeiderpartiet) og i opposisjon (ledet av Høyre) begge hadde 12 representanter.
Inndelinger
Kirkelig utgjør Søndre Land et eget prestegjeld i Hamar bispedømme, Søndre Land prestegjeld, som er inndelt i sognene Søndre Land (Søndre Land kirke), Skute sogn (Skute kirke) og Fluberg (Fluberg kirke). I rettslig henseende hører kommunen hjemme under Hadeland og Land tingrett og i politisammenheng under Vestoppland politidistrikt.
Næringsliv
Kommunen har en sysselsettingsprosent på 60,7 % (2020), som er noe lavere enn landsgjennomsnittet. Arbeidsledighetsprosenten er lav, 2,6 % (2020). Den gjennomsnittlige bruttoinnten er kr. 376 800 (2020). En stor del av befolkningen (8,7 %) arbeider i primærnæringene, mot 15,3 % i sekundærnæringene og 76,0 % i tertiærnæringene. En stor andel, omtrent halvparten (49,8 %), arbeidet per 2007 i offentlig sektor, ifølge tall fra Statistisk sentralbyrå. Mange av innbyggerne pendler ellers til arbeidsplasser utenfor kommunen, på Gjøvik eller Raufoss.
Den første industrien i Søndre Land var knyttet til trelastnæringen. Randsfjorden var en viktig fløtningsled, og det ble også fløtet tømmer i Lomsdalsvassdraget på vestsiden og Fallselva på østsiden av sjøen. Industrianleggene ble anlagt ved trafikknutepunktet Odnes og ved fossefallene i Fallselva. I begynnelsen av 1900-tallet fantes det således en rekke sag- og møllebruk, to tresliperier (Skrankefos træsliperi og Land træsliperi) og en ullvarefabrikk. Blant de større bedriftene i kommunen i dag finner man Hov Dokka, Land Sag, Berthas Bakerier og et gartneri. Fra 1966 har det ellers foregått kraftproduksjon i VOKKS' kraftverk Skrankefoss ved Fallselva. I 2009 stod et nytt og større kraftverk, Fall kraftverk, ferdig på stedet.
Jordbruk, skogbruk, jakt og fiske
Søndre Land er blant de kommunene i Oppland hvor det avvirkes mest tømmer. I 2005 ble det således avvirket omkring 123 000 m³ gran og 6 700 m³ furu. Det ble også produsert en del ved.
I jordbruket ble antall driftsenhet redusert fra 133 i 1989 til 89 i 1999, samtidig som jordbruksarealet ble redusert med omkring 1000 daa. Brukenes gjennomsnittsareal økte til 128.0 daa. i 1999, men ingen av dem var på mer enn 300 daa. Det meste av jorden (12 700 daa.) brukes til korndyrkning, og nesten like mye (11 315 daa.) til eng og innmarksbeite. En del (957 daa.) brukes til fôrvekster. Av korn dyrkes det for det meste bygg (50 000 daa.); mindre hvete (12 000 daa.) og havre (5 000 daa.). Husdyrhold var mindre viktig her enn lenger nord i fylket; per 1999 fantes det 1 500 storfe, 5 700 sau, 807 svin og 6 500 høns.
Det foregår en del jakt etter elg, rådyr og i mindre grad hjort, foruten småvilt. Fiske foregår både i Randsfjorden (abbor, ørret, røye, gjedde), i Trevatna, Landåsvatnet og i en rekke mindre fiskevann.
Historie
For eldre historie, se også Land. En viktig hendelse i nyere tid var Randsfjordkonflikten, en arbeidskonflikt på 1930-tallet.
Kultur
Kommunen har offentlige biblioteker på Odnes og Hov, og en kommunal kino i rådhuset.
Like ved Hov ligger gården Skje eller Ske; herfra kom Bjørnstjerne Bjørnsons farsslekt. Bjørnsons fetter Rikard Nordraaks etternavn stammer fra en husmannsplass under gården Nordråk på den andre siden av Randsfjorden.
Idrett
De største lokale idrettslagene er Søndre Land IL (stiftet 1906) og Fluberg IL (stiftet 1902, delt i Fluberg skiklubb og Fluberg fotballklubb 2006), Trevann Idrettslag, Randsfjorden Golfklubb, orienteringslaget Rond og tre skytterlag. Blant idrettsanleggene i kommunen finner man flere skytebaner og stadion, idrettshallen Søndre Land-hallen, og ved Halmrast syd for Fall har Randsfjord Golfklubb en 18 hulls bane (åpnet 1994). I åsene på begge sider av fjorden er det skiløyper, med forgreninger til nabokommunene, og ved Odnes ligger et skisenter. Dette er Odnesbakkene, en tradisjonsrik hoppbakke hvor Birger Ruud satte verdensrekord i 1931 med et hopp på 76,5 meter. Det ble arrangert norgesmesterskap her så sent som i 2002, men bakken skal nå rives.
Tusenårssted
Kommunens tusenårssted er Fallselva. Langs elven er det mange industri- og kulturhistoriske minner. Det arbeides med å lage en kultursti langs hele elven, som står delvis ferdig. Elven blir nå ytterligere regulert til bruk for energi, og vil således ha manglende vannføring store deler av året.
Kommunen plantet også et eller flere trær ved alle skolene i kommunen i forbindelse med tusenårsfeiringen.
Gentle Giant
Gentle Giants storhetstid
1. desember 1972 ble albumet Octopus utgitt, og albumet regnes som Gentle Giants høydepunkt både musikalsk og kommersielt. Octopus kom på 16.-plass på musikkmagasinet Rolling Stones liste over tidenes 50 beste progressiv rock-album .Før bandet startet sin egen Octopus-turné, forlangte plateselskapet og managmentet at de skulle følge med som oppvarmere for Black Sabbath på en rekke konserter. Gentle Giant måtte finne seg i å bli buet av scenen av Black Sabbaths fans, som virket å ikke sette pris på eksperimentell rock. Etter at bandet hadde avsluttet Octopus-turneen med konserter i Italia, ga Phil Shuman beskjed om at han sluttet i bandet. Han ønsket å tilbringe mer tid med barn og kone, og mente det ikke kunne kombineres med musikerkarrieren. Gary Green og John Weathers var engstelige for at dette skulle være slutten på Gentle Giant, og greide å overtale Ray og Derek Shulman til å fortsette i bandet.
De gjenværende fem medlemmene spilte inn konseptalbumet In a Glass House, som ble utgitt 21. september 1973. Albumet ble ikke utgitt i USA, men det ble solgt en mengde importerte eksemplarer. Albumtittelen viser til aforismen om «å ikke kaste stein i glasshus». Bandet viste nå at de kunne klare seg uten Phil Shuman, og første konsert som kvintett ble gjennomført på King Alfred's College i Winchester. Bandet var i studio igjen i desember 1973 og januar 1974 for å spille inn et nytt album, og 22. september 1974 ble et nytt konseptalbum, The Power and the Glory utgitt. Albumet følger en politiker som ønsker å bekjempe korrupsjon og maktmisbruk blant politikere. Han oppdager at han selv sakte, men sikkert blir en slik politiker som han i utgangspunktet ønsket å bekjempe. Albumet kom på 78.-plass på Billboard 200-listen i USA. Plateselskapet presset på for at bandet skulle skrive hit-låter, noe bandmedlemmene mislikte sterkt.
Chrysalis-årene
Konseptalbumet Interview ble gitt ut 23. april 1976, der låtene er formet som et intervju med bandet. Tekstene er en kritikk av musikkindustrien og gjør narr av dumme spørsmål som rockeartister gjentatte ganger må svare på. På den påfølgende turneen, ble flere av konsertene spilt inn med tanke på utgivelse av et konsertalbum. 18. januar 1977 ble konsertalbumet Playing the Fool utgitt, med utvalgte opptak fra bandets konserter i Düsseldorf, München, Brussel og Paris i perioden fra 23. september til 7. oktober 1976. I USA var bandet oppvarmere for band som Jethro Tull, Yes og Rick Wakeman.
Gentle Giant tok tidlig i 1977 et bevisst valg om å skrive mindre kompleks musikk. I likhet med flere andre progressive band ble også Gentle Giant påvirket av at nye musikksjangere var i vinden, som eksempelvis punkrock. De neste to årene forsøkte de å lage enklere rock og popmusikk for å nå et større publikum. The Missing Piece, utgitt 26. august 1977, var det første eksemplet på det nye stilvalget der låtene ble skrevet med konvensjonelle rock-arrangementer og direkte rock/pop-stil med innslag av blues og funk. Det ble gitt ut tre singler, «Two Weeks in Spain», «Mountain Time» og «I'm Turning Around», men singlene skaffet ikke bandet nevneverdig flere tilhengere. Samtidig så det ut til at gamle fans mislikte den nye stilretningen.
Til tross for det skuffende platesalget, fortsatte de nå med en enda mer radiovennlig stil. På albumet Giant for a Day!, som ble utgitt 11. september 1978, var nesten alle spor av bandets progressive fortid forsvunnet til fordel for forsøk på å skrive hit-låter. I ettertid har samtlige bandmedlemmer nevnt albumet som et kreativt feilskjær. I 1979 dro Gentle Giant til Los Angeles for å spille inn albumet Civilian. Albumet ble gitt ut 3. mars 1980 og inneholder musikk som er sterkt inspirert av New Wave, samtidig som det også inneholdt enkelte elementer som minnet om tidlig Gentle Giant-musikk. Selv om Kerry Minnear var mer fornøyd med dette albumet enn det forrige, har Ray og Derek Shulman beskrevet at de hatet å spille inn musikken til albumet. De mente at all glød var forsvunnet.
Brudd og tiden etterpå
Under et band-møte i New York før starten av Civilian-turneeen våren 1980, kunne Kerry Minnear og Derek Shulman informere de andre om at dette var deres siste turne med Gentle Giant. De hadde nå etablert seg med egne familier og ønsket mere tid sammen med dem, og i likhet med Phil Shuman kunne de ikke se hvordan det kunne kombineres med en musikk-karriere. Gary Green gjorde forsøk på å overtale dem nok en gang, men til ingen nytte. Dermed ble de enige om at dette var bandets siste turné, og sommeren 1980 ble Gentle Giant oppløst.
Derek Shulman fikk jobb som talentspeider og artistutvikler for PolyGram, og senere en liknende stilling hos Mercury Records. Etterhvert ble han direktør i Atco Records, en stilling han også hadde hos Roadrunner Records senere. Ray Shulman fikk flere oppdrag med å skrive filmmusikk og reklamemusikk og ble etter hvert plateprodusent. John Weathers fortsatte som musiker sammen med en rekke forskjellige artister og som studiomusiker. Gary Green flyttet til Princeton i USA, i nærheten av Chicago, og fortsatte karrieren som blues-gitarist. Kerry Minnear flyttet til Cornwall hvor han jobbet med å skrive gospelmusikk. Phil Shuman forlot musikkbransjen og kom aldri tilbake, mens trommeslagerne Martin Smith og Malcolm Mortimore fortsatte sine musikk-karrierer med lokale band og som studiomusikere.
Mexicos kvinnelandslag i fotball
Mexicos kvinnelandslag i fotball representerer Mexico i internasjonale kamper. Mexico har vunnet sølv og bronse i CONACAF-cupen og en kvartfinale fra OL.
Mexico har vært med i kvinnefotballen siden 1970, og de arrangerte et svært så uoffisielt VM i 1971. Imidlertid gikk det litt dårligere etter at mesterskapene ble offisielle på 1990-tallet. Mexico greide ikke å kvalifisere seg til VM i 1991 eller i 1995. Imidlertid kom Mexico på tredjeplass i CONACAF Gold Cup (under det daværende navnet CONCACAF's Women's Championship) i 1994 og på andreplass i 1998.
Andreplassen ga Mexico landets eneste VM-deltakelse. Under VM kom Mexico i en veldig tøff gruppe med Brasil, Italia og Tyskland. Mexico fikk 0 poeng og 14 minusmål. Imidlertid vinner Mexico sølv under Pan American Games, bare slått av USA i finalen, og med ett mål. I 2003 vinner Mexico bronse under samme leker. Innimellom har Mexico vunnet bronse i CONACAF Women's Gold Cup i 2002 og kvalifisert seg til OL i Athen. Mexico greide å kvalifisere seg til kvartfinalen, der de tapte stort mot Brasil.
I tillegg til kontinentale cuper, har Mexico flere ganger spilt i Algarve Cup.
St. Georges (Bermuda)
St. Georges (formelt navn St. George's Town) er en by på Bermuda, den første permanente engelske bosetning på øya og den eldste idag i Amerika. Den historiske byen er godt bevart og står på UNESCOs liste over verdensarvsteder.
Etableringen av byen
St. Georges ble først bosatt i 1612, tre år etter at de første engelske settlerne landet på øya. De hadde vært på vei til Virginia, men skipet det var med, «Sea Venture», sprang lekk i en storm og ble strandsatt av kapteinen, admiral sir George Somers. De overlevende etter forliset bygget to nye fartøy og de fleste seilte etterhvert videre til Virginia, men noen ble igjen og Virginia Company gjorde krav på øya.
Selskapet sendte 60 menn som etablerte bosetningen på St. Georges. Beliggenheten var gunstig for skip da bosetningen lå ved et sund som skjermet for dårlig vær. Den lille byen har en betydelig historisk innflytelse, den var sentral i utviklingen av Bermuda og var hovedstad inntil 1815. St. Georges hadde også en stor innflytelse på de engelske koloniene i Nord-Amerika, under den amerikanske uavhengighetskrigen stjal de lokale krutt fra fort rundt byen og smuglet det til George Washington. Innbyggerne i St. Georges bidro også til å forlenge den amerikanske borgerkrigen ved sin smuggling av forsyninger og ammunisjon til de opprørske sørstatene.
Dagens St. Georges
Dagens St. Georges er for det meste uberørt av den økonomiske utvikling som har preget hovedstaden Hamilton. De fleste bygningene i byen er fra 1600-tallet og frem til 1800-tallet. De lokale myndighetene har gjort sitt for å bevare de gamle bygningene og skjule endringer, kabler for strøm og telefon er for eksempel gravd ned og gatebelysningen er tilpasset bebyggelsen. Trange gater som Barber's Alley og Aunt Peggy's Lane er som de var for flere hundre år siden.
St. Georges er imidlertid intet sterilt museum, det er en levende by og de historiske bygningene har sine funksjoner som bolighus, restauranter, butikker og puber. Byens senter er Kings Square, hvor det blant annet var plassert gapestokker.
Kvadrattall
Et kvadrattall er det positive heltallet som oppstår når et heltall multipliseres med seg selv. Eksempelvis er 25 et kvadrattall ettersom 5 · 5 = 25. En annen, vanlig skrivemåte er potensformen 52 som sies å være «fem opphøyd i to» eller «fem i kvadrat». De første kvadrattallene er:
1, 4, 9, 16, 25, 36, 49, 64, 81, 100, 121, 144, 169, 196, 225, 256, 289, 324, 361, 400, 441, 484, 529, ...
Navnet kvadrattall skyldes at et slikt antall prikker eller kuler kan arrangeres som et geometrisk kvadrat. Det betyr at det n-te kvadrattallet har n prikker eller kuler i sine sidekanter. Disse tallene danner en klasse av figurtall på samme måte som trekanttallene og andre polygontall.
Kvadratet av et liketall er alltid et liketall, mens kvadratet av et oddetall alltid er et oddetall.
Aritmetiske egenskaper
Det n-te kvadrattallet Kn  kan skrives som en sum av de n første oddetallene. For eksempel, så er
Da det n-te oddetall er 2n + 1, tilsvarer denne egenskapen ved kvadrattallene den rekursive sammenhengen
Ved å benytte at K1 = 1, kan alle kvadrattallene herav beregnes ved addisjon. Rekursjonsrelasjonen kan også illustreres geometrisk ved figurene
hvor oddetallet som legges til, er gitt ved de blå kulene. Dens riktighet følger også algebraisk fra definisjonen  som betyr at
Sammenheng med trekanttall
Hvert kvadrattall kan skrives som summen av et trekanttall og det foregående trekanttallet, det vil si
Det følger lett fra den algebraiske sammenhengen
og kan geometrisk illustreres ved å arrangere kulene i de to trekantene med sidekanter n og n - 1  til å utgjøre et kvadrat med sidekant n.
Trekanttallene kan også benyttes til å utlede formelen for summen av de n første kvadrattallene. Den er
Denne formelen for summen er samtidig det n-te, pyramidetallet basert på en pyramide med kvadratisk grunnflate. Det kan bevises ved induksjon ved at
Da formelen er riktig for n = 2, vil den derfor være riktig for alle større verdier av n.
Geometrisk tilsvarer denne rekursjonsrelasjonen at summen Sn  representerer antall kuler i en slik pyramide bestående av n lag med kvadrat hvor hvert kvadrat har sidelengder fra 1 til n. Den kan bygges opp fra en pyramide med Sn - 1  kuler ved å tilføye en ny, kvadratisk grunnflate med n 2 kuler.
Carlos Clos Gómez
Carlos Clos Gómez (født 30. juni 1972 i Zaragoza) er en spansk fotballdommer som til daglig dømmer i Spanias øverste divisjon Primera División. I tillegg har han dømt flere internasjonale kamper både i regi av FIFA og UEFA.
Clos Gómez begynte å dømme fotball allerede i 1987, og ble utnevnt til FIFA-dommer i 2009. Han dømte flere kamper under kvalifiseringen til VM i fotball 2014, hvor den første var mellom og  den 7. september 2012 (1–1). Clos Gómez deltok også under EM i fotball 2012 i det spanske dommerteamet under ledelse av Carlos Velasco Carballo.
Clos Gómez har ved et par tilfeller vært involvert i kontroversielle episoder, den første hvor han i midten av mars 2008 valgte å stoppe en seriekamp mellom Real Betis og Athletic Bilbao etter at Athletics målvakt Armando Riveiro ble truffet av en flaske i hodet kastet av en tilskuer. Den andre kontroversielle episoden kom i august 2009, hvor han ble kritisert offentlig av Motherwells manager Jim Gannon for manglende kontroll etter en kamp mellom Motherwell FC og Steaua Bucureşti under tredje kvalifiseringsrunde av UEFA Europa League 2009/10.
Kara Monaco
Kara Monaco (født 26. februar 1983 i Lakeland, Florida) er en amerikansk modell. Hun ble Playmate of the Month i Playboy-magasinet i juni 2005. Hun var på forsiden av juni 2006-nummeret i Playboy som Playmate of the Year 2006, den første PMOY på tre år som gjorde dette (den forrige var Dalene Kurtis i 2002).
Stychoides
Stychoides er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én art.
Utseende
Parmenini er ganske små, brunlige trebukker. Antennene er vanligvis omtrent så lange som kroppen. Dekkvingene er ovale uten markerte "skuldre". Beina er forholdsvis korte og kraftige.
Levevis
Disse billene har larver som lever i død ved av løvtrær, ofte like under barken.
Utbredelse
Slekten er utbredt i Papua Ny-Guinea.
Cannae
Cannae (moderne Canne della Battaglia) er en landsby i kommunen Barletta i regionen Puglia sørøst i Italia. Den ligger nær elven Aufidus på en høyde på den høyre elvebredden, 9,6 km sørvest fra dens munning og 9 km sørvest fra byen Barletta.
Den er kjent for slaget ved Cannae hvor romerne ble beseiret av Hannibal i 216 f.Kr. (se andre punerkrig). Det er omstridt hvorvidt slaget fant sted på den høyre eller venstre elvebredden.
Senere ble stedet et municipium og uviktige romerske rester eksisterer fortsatt på høyden kjent som Monte di Cannae. I middelalderen ble den et biskopsete, men ble ødelagt i 1276.
Katowice
Katowice (tysk Kattowitz, tsjekkisk Katovice) er en industriby i Schlesien i Polen ved elvene Kłodnica og Rawa. Den er hovedstad i det schlesiske voivodskap, og har en befolkning på 317 220 (2006). Den utgjør en del av et storbyområde med 3 487 000 innbyggere (Det øverschlesiske industriområde), og har status som distriktsnivåby.
Historie
Området rundt Katowice – Øvre Schlesien – har vært bebodd av etniske polakker-schlesiere og polakker fra dets tidligste historie. Det ble først styrt av den polske sidegren av det piastiske dynasti. Fra 1335 ble byen del av Böhmen, og i 1526 kom den under habsburgerne. Selve byen fikk byrettigheter i 1865, og hadde siden 1742 vært under prøyssisk styre.
I årene 1919-1921 deltok mange polakker fra Katowice i de schlesiske opprøre for å forbinde byen og regionen med Polen. Den var bebodd hovedsakelig av tyskere, jøder og polakker, og ble i 1921 Katowice del av Den andre polske republikk etter «De schlesiske oppstander», og gitt en betydelig autonomi. I 1931 bodde 127 044 mennesker i Katowice, hvorav 86% var polakker, 12% var tyskere og 2% andre (hovedsakelig jøder). I 1939 hadde byens befolkning vokst til 134 000, inkludert 92% polakker, 7% tyskere og 1% jøder.
I 1939 ble byen erobret av Tyskland, og dens polske og jødiske befolkning enten drept eller fordrevet. Byen ble inntatt av Den røde armé og innlemmet i Polen i 1945, og dens tyske befolkning fordrevet. Mellom 1953 og 1956 ble byen kalt Stalinogród («Stalinbyen»).
Vennskapsbyer
Köln, Groningen, Miskolc, Mobile, Odense, Ostrava, Saint-Étienne
Vitsetegning
Vitsetegning er tegne- og illustrasjonskunst der hensikten med tegningen er å more betrakteren. Vitsetegning er betegnelse både på faget, aktiviteten og produktet, altså selve den tegnede vitsen. En vitsetegningen kan være med eller uten tekst. Det vil si at poenget enten kan formidles gjennom tegningen eller gjennom teksten. Ofte er det et samspill mellom tekst og bilde. Vitsetegninger forekommer særlig i blader og aviser og lages av avistegnere og illustratører, tekstforfattere og vitsemakere.
Kjennetegn
Ideinnholdet eller det humoristiske sluttpoenget eller overraskelsen er det viktigste i en vitsetegning, og den tekniske utførelsen er ikke avgjørende for å få leseren til å smile eller le. Likevel må tegneren ha en god visuell kommunikasjonsevne, det vil si kunne formidle budskapet raskt og entydig og i en personlig og levende strek.
De reine vitsetegningene har en mer uskyldig underholdende karakter enn politiske karikaturer og satiriske samfunnskommentarer. På tross av dette må en vitsetegning uttrykke noe karakteristisk og gjenkjennelig ved tilværelsen, samfunnet eller et fenomen for å kunne finne gjenklang hos betrakteren og virke som den skal. Vitsetegnerne bruker dessuten visuelle og språklige klisjeer og forenklinger for å formidle innholdet effektivt. Eksempler på typiske vitsetegning-klisjeer er «en skipbrudden passasjer på ei øde palmeøy», «en fange får en bløtkake med fil som gave» og «kannibaler skal koke oppdagelsesreisende».